b'\n_START_ARTICLE_\nDemografia de Cap Verd\n_START_PARAGRAPH_\nDemografia de Cap Verd tracta sobre les caracter\xc3\xadstiques demogr\xc3\xa0fiques de la poblaci\xc3\xb3 de Cap Verd incloent la densitat de poblaci\xc3\xb3, grup \xc3\xa8tnic, nivell d\'educaci\xc3\xb3, salut de la poblaci\xc3\xb3, situaci\xc3\xb3 econ\xc3\xb2mica, creences religioses i altres aspectes sobre la poblaci\xc3\xb3._NEWLINE_L\'arxip\xc3\xa8lag de Cap Verd estava deshabitat quan els portuguesos el van descobrir en 1456. Els esclaus africans van ser portats a l\'illa per treballar en les plantacions portugueses, com a resultat els capverdians s\xc3\xb3n mulats (en portugu\xc3\xa8s mesti\xc3\xa7os) per la mescla entre els seus ancestres africans i europeus. Entre els avantpassats europeus tamb\xc3\xa9 s\'hi inclouen mariners espanyols i italians a qui se\'ls havia concedit terres per part de l\'Imperi Portugu\xc3\xa8s, seguits pels colons portuguesos (lusoafricans), exiliats i jueus portuguesos que van ser v\xc3\xadctimes de la Inquisici\xc3\xb3. Molts europeus de diferents parts del m\xc3\xb3n s\'han establert a Cap Verd per a la seva resid\xc3\xa8ncia fixa. La majoria d\'ells eren holandesos, francesos, brit\xc3\xa0nics (anglesos), \xc3\xa0rabs i jueus (des de L\xc3\xadban i Marroc), xinesos (especialment de Macau), dels Estats Units i de Brasil (incloent a les persones d\'ascend\xc3\xa8ncia portuguesa i africana). Tots ells han estat absorbits per les poblacions de mesti\xc3\xa7os._NEWLINE_Les estad\xc3\xadstiques de l\'administraci\xc3\xb3 portuguesa en la d\xc3\xa8cada de 1960 declaren que la composici\xc3\xb3 racial dels habitants era del 78% de mestissos, 21% d\'"africans" i 1% d\'"europeus" (\xc3\xa9s a dir, blancs). Aquestes xifres s\'han utilitzat excessivament en diversos llocs, malgrat que no estan actualitzades. Des de la independ\xc3\xa8ncia en 1975, les estad\xc3\xadstiques oficials de Cap Verd no estan basades en grups racials. Fonts oficials estableixen que "la majoria de la poblaci\xc3\xb3 \xc3\xa9s mulata" (..."majorit\xc3\xa0riament mestissa"...) sense indicar cap nombre. \xc3\x88tnicament els capverdiaos es veuen com un sol grup, independentment que siguin mulats, negres o blancs._NEWLINE_Els pocs recursos naturals de qu\xc3\xa8 disposa el pa\xc3\xads han indu\xc3\xaft hist\xc3\xb2ricament a l\'emigraci\xc3\xb3 dels pobladors. De fet, dels m\xc3\xa9s d\'1 mili\xc3\xb3 de persones de Cap Verd a nivell mundial nom\xc3\xa9s una mica m\xc3\xa9s d\'un ter\xc3\xa7 viu a les illes. Els 500.000 restants es troben distribu\xc3\xafts als Estats Units, m\xc3\xa9s precisament a Nova Anglaterra. Moltes persones amb ascend\xc3\xa8ncia de Cap Verd tamb\xc3\xa9 viuen a Portugal, als Pa\xc3\xafsos Baixos, Fran\xc3\xa7a, It\xc3\xa0lia, Argentina i Senegal. Pobladors de Cap Verd tamb\xc3\xa9 es van assentar a Espanya, Alemanya i Canad\xc3\xa0 i altres pa\xc3\xafsos de la comunitat portuguesa (com Angola, Brasil i Guinea Bissau). Despr\xc3\xa9s de la independ\xc3\xa8ncia de Portugal en 1975 un nombre d\'estudiants capverdians continuaven els seus estudis en les secund\xc3\xa0ries, instituts polit\xc3\xa8cnics i universitats portugueses, mitjan\xc3\xa7ant acords entre els governs de Portugal i Cap Verd._NEWLINE_Encara que l\'idioma oficial \xc3\xa9s el portugu\xc3\xa8s, la majoria dels capverdians parlen el crioll capverdi\xc3\xa0 (Crioulo en portugu\xc3\xa8s, Kriolu o Kriol en crioll capverdi\xc3\xa0) i hi tenen un ric repertori de literatura i can\xc3\xa7ons. Quant a la religi\xc3\xb3, la majoria \xc3\xa9s seguidora del cristianisme rom\xc3\xa0, tamb\xc3\xa9 hi ha alguns protestants, bah\xc3\xa0\'\xc3\xads i musulm\xc3\xa0ns.\n_START_SECTION_\nEstad\xc3\xadstiques demogr\xc3\xa0fiques del CIA World Factbook\n_START_PARAGRAPH_\nAquestes dades han estat extretes del CIA World Factbook:\n_START_SECTION_\nProporci\xc3\xb3 de g\xc3\xa8neres\n_START_PARAGRAPH_\nEn n\xc3\xa9ixer: 1.03 homes / dones_NEWLINE__NEWLINE_Menors de 15 anys: 1.01 homes / dones_NEWLINE__NEWLINE_15-64 anys: 0.97 homes / dones_NEWLINE__NEWLINE_65 anys i m\xc3\xa9s: 0.58 homes / dones_NEWLINE_Poblaci\xc3\xb3 total: 0.95 homes / dones (al 2009)\n_START_SECTION_\nEsperan\xc3\xa7a de vida en n\xc3\xa9ixer\n_START_PARAGRAPH_\nTotal de la poblaci\xc3\xb3: 71.61 anys_NEWLINE__NEWLINE_Homes: 68.27 anys_NEWLINE__NEWLINE_Dones: 75.05 anys\n_START_SECTION_\nAnalfabetisme\n_START_PARAGRAPH_\nMajors de 15 anys que poden llegir i escriure:_NEWLINE__NEWLINE_Total de la poblaci\xc3\xb3: 76.6%_NEWLINE__NEWLINE_Homes: 85.8%_NEWLINE__NEWLINE_Dones: 69.2% (al 2003)'